open-index/open-wikipedia-markdown huggingface dataset:
Zeskappel

**Zeskappel** of **Zegerskapelle** (Frans: *Zegerscappel*, Nederlands: *Zegerskappel*) is e gemêente in Fransch-Vlaenderen, in 't Frans Département du Nord. 

## Histoorie
Zeskappel is in 1119 al vernoemd lik *Sigeri Capella*. 't Dorp makte dêel uut van 't Groafschap Vloandern. Enigte joarn achter den Beeldnstorm, in 1585, is de kerke nog vernield deur de Geuzn.

In 1962 veranderde de gemêente officieel d' oude schryfwyze *Zeggers-Cappel* in *Zegerscappel*. In 't dorptje wierd er Vlams geklapt toet in de twientigste êeuwe.

## Geografie
Zeskappel ligt 6,3&nbsp;km van Wormhout, 26,1&nbsp;km van Duunkerke, 20,4&nbsp;km van Sinte-Omaers en  62,4&nbsp;km van Rysel.

D'omliggende gemêentn zyn:
*Eringhem in 't nôordwestn
*Pitgam in 't nôordn
*Crochte in 't nôordôostn
*Bollezeele in 't westn
*Ekelsbeke (Esquelbecq) in 't ôostn
*Arnyke in 't zuudn
*Ledringhem in 't zuudôostn 

## Beziensweirdigheedn
* Sinte-Omaerskerke  (1614)
* Kapelle Saint-Bonaventure (1778) in de klokke. 
* Manoir d'Orval: klêen kastêeltje mè trapgevels en e torretje (1611)

## Referensjes
Carlo di Cosimo de' Medici

[thumb|<center>Carlo de' Medici deur [Andrea Mantegna(ca. 1466, Uffizi, Firenze)]]
**Carlo di Cosimo de' Medici** (Firenze, 1428 of 1430 - Firenze, 29 meie 1492), was 
’n ounwettige zeune van Cosimo de' Medici den Oudn. Zyn voader verplichteg hem van religieus te leevn. Zyn moeder Magdalene was e Circassische slavinne, gekocht in Venetië. 

Achter dat ie in 1450 paster van ’t kapittel van de kathedroale van Firenze gekommn was, wierd ie angesteld ols rector an de Pieve di Santa Maria (Dicomano) in Mugello en San Donato di Calenzano. Je kwam abt van San Salvatore in Vaiano en in 1460 deekn Van Prato.

Je wierd ook belast mè de toake van collectant en nuntius (verteegnwoordiger van de kerke) in Toscane.
[thumb|left|Carlo de' Medici in de middn tusschn zyn voader [Cosimo de' Medici den Oudn|Cosimo il Vecchio en zyn halfbroere Piero il Gottoso (deur Benozzo Gozzoli)]]
'k Zie je geirne

**'k Zie je geirne** (orginele spelling *k zie u girne*) is êen van de nummers ip Flip Kowliers plôate "Live in de living".

## Den tekst
:*Zegt my nôoit da j'my nie geiren ziet
:*zegt myne noame an u familie
:*en meiske zegt da j'noi ga weggon voe nen anderen
:*zegt da 'k myn eign nie moe veranderen
:*dus zegt my 'k zie je geirne
:*Ik è meschien te straf myn best gedôan
:*môar oa j'da nog wilt, ton kan 'k veranderen
:*want oa j'gy ôoit myn leven zou verlôatn
:*ton ga 'k ik myn eigen wrêe straf hôatn
:*dus zegt my 'k zie je geirne
:*Want oa j'gy ôoit myn leven zou verlôatn
:*ton goa 'k ik myn eigen wrêe straf hôatn
:*dus zegt my 'k zie je geirne
:*'k zie je geirne*
:*'k zie je geirne''
## Externe koppelienge
*'k Zie je geirne
Bart Herman

**Bart Herman** (Wevelgem, 14 februoari 1959) es ne West-Vlamsche zanger. Zyn muziekgenre valt best t' omschryvn lik e miengelienge van luusterlied, rock en roll, TexMex en Latynse ballades.
## Biografie
Bart Herman es geboorn ols twiddn van drie joengns. Ie gienk noa de loagere en middelboare schole in Kortryk, Sint-Nikloas en Wettern. In 1981 es-t ie hem ofgestudeerd ols licentioat Germoanse filologie an de katholieke universiteit in Leuven. Achter zyn studies koos-t ie hem juste lik zyn voader, grôovoader en achtergrôovoader vo de muziek. Binst zyn studies en legerdienst wos-t ie ol styf actief ols *singer-songwriter*.

Van 1984 toet 1989 wos-t ie literair vertoaler an den universiteit en reisorganisateur en begeleider in den toeristische sector.

End 1989 vertrok-t ie noar Amerika, allêne moa mè zyn gitare. Achter e zwerftocht deur 't westn (Arizona, California, Nevada) gerakte-t ie an e contract ols zanger-entertainer ip de SS Victoria, e cruiseschip dat hem via de Caraïben noa Zuud-Amerika brocht en loater noa de Baltische stoatn, Rusland en Scandinavië. 't Wos binst die reize dat ie decideerde van definitief zyn beroep te moakn van ziengn.

## Muziek
In 1990, binst nen tussestop in België, kreeg-t ie achter 'n iptreedn e ploatecontract angeboodn en ip 't ende van da joar kwam zyn êeste ploate uut. "Wat ik voel" wos e radiohit en zyn besluut stound vaste van vôort te doen in 't Nederlands. In 1993 had ie zyn êeste numero 1 hit vaste "Ik ga dood aan jou", gevolgd deur zyn êeste full-cd "Metropool" die zounder veel moeite goud hoalde.

Intussn hèit ie hem ol tien cd's uutgebrocht en es-t ie ne veelgevroagdn artiest. Bart Herman hèi toe nu toe twi numero 1 hits ip zyn noame stoan: "Ik ga dood aan jou" en "Slaap m'n kind" en ie won drie kêers nen trofee ip Radio2-zomerhit (1993, 1994, 2001). Ie speelde de rolle van Pontius Pilatus in de musical Jesus Christ Superstar (2 kêers Vorst Nationaal).

Bart Herman schryft zyn eign liedjestekstn en vertoalde ôok vele liedjes uut 't Frans, Iengels, Duuts en Spoans noa 't Nederlands. Ie schreef ôok liedjes vor andere zangers lik Dana Winner, Gene Thomas, Peter Van Laet, Barbara Dex, Amaryllis Temmerman, Lisa Del Bo, Willy Sommers, Luc Steeno, Stratovani, De Romeo's, Davy Gilles, Wim Leys, Herbert Verhaeghe, Nicole en Hugo, Jo Vally, Edje Ska en Tatyana Storm.

In 2010 hèit ie hem were e hit met de single "Vlinders, Passie, Stille Tranen".

## Externe koppelienge
*Officiële website
Arnyke

**Arnyke** (Frans: *Arnèke*, Nederlands: *Arneke* of *Arnijke*) is e gemêente in Vrankryk in 't Noorderdepartement. 't Ligt in Frans-Vloandern in de Fransche Westhoek. 't Ligt in 't Houtland en grenst an de gemêentn Ledringem, Zermezele, Wemoarskapelle, Ochtezele, Rubroek, Bollezele en Zegerskapelle.

In Arnyke ligt er e stoasje woa dat er trings stoppn die ip de lyne tusschn Atrecht en Duunkerke riën.

## Beziensweirdigheedn
* De Sint-Moartnskerke uut de zestienste êeuwe
* De *Motte des sept Planètes*, e middelêeuwsche motte
* 't *Arneke British Cemetery*, en Iengels soldoatekerkhof uut d'n Êeste Weireldoorloge
thumb|left|De Sinte-Moartnskerke van Arnyke
Ana Cecilia Blum

**Ana Cecilia Blum** (Guayaquil (Ecuador), 17 moarte 1972) is 'n Ecuadorioansche schryfster, dichteresse en journaliste.

Ze studeerde Polletieke en Sociale Weetnschappn (Pol & Soc) an den Universiteit Vicente Rocafuerte Lay van Guayaquil. Ze werkte vo verschillige media en ze doe literair ounderzoek an de Katholieke Universiteit van Guayaquil, de Andes Universiteit van Quito en de FACSO Universiteit van Guayaquil. Vo 't moment weunt ze tusschn Ecuador en de Verênigde Stoatn.
## Werk
* *Descanso sobre mi sombra*
* *Donde duerme el sueño*
* *I am opposed*
* *En estas tierras*

## Externe koppelienge
*www.artepoetica.net (Spoans)
Steaua Bucuresti

thumb|Logo FCSB
**FCSB**, oude noame: **Steaua Bucuresti**, is e voetbolclub uut Roemenië. Z'hein al joarn trofees (20x Cupa România) en titels (23x Liga I) gewounn in Roemenië en in de Champions League (winste in 1986 teegn FC Barcelona). Êentige van nunder sterspelers zyn Gheorge Hagi, Marius Lacatus en Victor Piturca.

Vo de moment es Steaua ook êen van de rykste voetbolploegs uut de weireld: z'hein sponsers lik Nike en Sportingbet. Under stadium is Steaua, de capaciteit e 28.000 supporters en da's vele mêer dan Dinamo of Rapid.

## Êrelyste
;Liga I (26x)
:1951, 1952, 1953, 1956, 1959-60, 1960-61, 1967-68, 1975-76, 1977-78, 1984-85, 1985-86, 1986-87, 1987-88, 1988-89, 1992-93,1993-94, 1994-95, 1995-96, 1996-97, 1997-98, 2000-01, 2004-05, 2005-06, 2012-13; 2023-24, 2024-25

;Cupa România (20x)
:1948–49, 1950, 1951, 1952, 1955, 1961–62, 1965–66, 1966–67, 1968–69, 1969–70, 1970–71, 1975–76, 1978–79, 1984–85, 1986–87, 1987–88, 1988–89, 1991–92, 1995–96, 1996–97, 1998–99
;Supercupa România (6x)
:1994; 1995; 1998; 2001; 2006; 2013

;Europacup I (1x)
: 1986 (teegn Barcelona)
:Finale 1988-89
:Semi-Finale 1986-87

## Externe koppelienge
* Officieeln website
Roemenië

**Roemenië** (Roemeens: *România*) is e republiek in Zuud-Ôost-Europa, da vo 't grotste dêel tusschn de riviern Dunarea en Prout ligt. 't Land ligt tussch Moldavië, Oekraïne, de Zworte Zêe, Bulgareye, Servië en Hongareye. Den hoofdstad is Boekarest (Roemeens: Bucureşti). 't Is êen van d' oarmste landn in Europa.
thumb|left|Koarte van Roemenië
1788

1785 - 1786 - 1787 - **1788** - 1789 - 1790 - 1791
thumb|Stichtienge van Australië
## Gebeurtenissn
;januoari
*26 - Australia Day: Kapiting Arthur Phillip landt met 'n Iengelsche vlote van 11 scheepn in Sydney Cove Australië. Ze stichtn de strafkolonie New South Wales. Ip die plekke komt loater de stad Sydney. 
*De Vlamschn advokoat en polletieker Jan-Baptist Verlooy schryft de Verhandeling op d'onacht der moederlyke tael in de Nederlanden. 
## Geboorn
;januoari
*22 - Lord Byron, Iengelschn dichter

## Gestorvn
;februoari
*21 - Antoine Tassaert, Vlamschn beeldhouwer in dienst van Frederik II, keunienk van Pruusn
Verhandeling op d'onacht der moederlyke tael in de Nederlanden

thumb|Êeste blad van de verhandelienge (1788) deur Jan-Baptist Verlooy
De **Verhandeling op d'onacht der moederlyke tael in de Nederlanden** is e manifest geschreevn in 1788 deur de Vlamschn advokoat en polletieker Jan-Baptist Verlooy (geboorn in 1746). Verlooy publiceerde de verhandelienge ounder e vals adres in Maastricht.

In 't manifest verdedigt ie de Nederlandsche toale. Ie beschryft den toestand van 't Vlams in de Zudelikke Nederlandn en ie doe zyn beklag over de dominansje van 't Frans. In beschoafde kriengn, by den oadel en de burgerye, hen ze 't Vlams moa lêeg ip. Der zyn hoast gin publikoasjes in 't Nederlands en ze zyn ton nog van slichte kwaliteit ook.

Verlooy stelt doarom vôorn van 't ounderwys en 't tonêel in de moedertoale te stimuleern, de spellienge vaste te leggn, en schoolboekn te loatn drukkn.  

Stik uut den tekst:

:*Nooit is onze tael eenig aendagt verleent van 't hooggezag. Nog hoogschool van Loven nog onze Brusselsche Academi' hebben haer ooit meer gedaen, als niet verworpen, onze schyfwys' is nog niet gevestigt [...]. Laet ons gezamentlyke Nederlanders, schoon wy van staet geschyden zyn, ons ten minsten in de Nederlandsche konsten aenzien als gevaderlanders en gebroeders. [...] Begin-maer, doe-maer iet, hoe wynig het ook zy, doe-maer zien dat Gy verlangt, ook onze tael geëert te zien: en zy zal 't wezen.*

't Document is bewoard in 't AMVC-Letterenhuis (Archief en Museum vo 't Vlams Cultuurleevn) in Antwerpn.

De volledign tekst is te viendn ip de website van dbnl (Digitale bibliotheke vo de Nederlandsche lettern) en ier ip Hoohle Boekn.
Atlantis

**Atlantis** è en mythisch eiland veur 't êest vermeld by Plato in Timaeus en Kritias. 't Zou in enen dag deur nen tsunami vernield zyn. Ze zegn da 't in den Atlantischen Oceoan è geleegn, die doardeure zyne noame et gekreegn.

Sommigte menschen zegn da Plato 't è g'hoald van 't verhaal van Thera, moa andrn zegn dat em zyn inspiratie van 't verzupn van Helike èt g'hoald. 't Zou oak van 't verhaal van Noah of andre zondvloedmythn kunn komn.
## In de fictie
Atlantis èt al in veel boekn en films voorgekomn. De Rode Ridder èt er oak al gewest, en 't komt veur in Suske en Wiske. Oak Stargate Atlantis verwyst noa Atlantis. Disney èt er nen tekenfilm van gemakt: Atlantis the Lost Empire.
## Bronnen
* Atlantis
* Atlantis: Mythe of werkelijkheid?
* De volledige beschrijving van Plato over Atlantis
* Atlantis vlakbij Cyprus?
* Atlantis in Indonesië?
Westkapelle (Zêeland)

**Westkapelle** (Zêeuws: *Weskappel*, Westkappels: *Wasschappel*) es 'n stee in de gemêente Veere in de provinsje Zêeland ip't westelyk punt van't vroeger eyland Walchern. 't Stadje es ezo bikkans hillegans oumgeevn deur de Nôordzêe. By Westkapelle ligt wa mêer landinnewoarts 't gehucht Poppekerke.

## Geschiedenisse
Westkapelle het in 1223 stadsrechtn gekreegn en toet in 1996 wos't e zelfstandige gemêente.

Binst 'n Twidde Weireldoorloge, den derdn oktober 1944 is de zêedyk an de zuudkant deur Britsche bommewerpers verwoest, met de bedoelienge van Walchern ounder woater te zettn vo 't eiland gemakkeliker te kunn bevryen van den Duutschn bezetter. By da bombardement woarn der 180 inweuners van 't stadje dôod en der bleef verre niet mir over van de plekke zelve deur de bommn en 't zêewoater da binnstroomde. 

Den 12stn oktober 1945, mêer of e joar loater, was 't gat were toe, moa de kreke is 'n overbluufsel van 't bombardement.

Ip den dyk stoat er e Sherman-tank ter herinnerienge an den oorloge en de bevrydienge. Achter de viertorre liggn de groavn van de slachtoffers in 'n halve cirkel.

## Beziensweirdigheden
*Grôte viertorre ('Westkapelle Hoge', 'Hoog Lucht' of 'Zuderhoofd'), direct te zien by 't binnkommn van de stad. De torre is 'n overbluufsel van e gotische kerke, die deur brand verloorn gegoan is in d'18ste êeuwe.
*Twidde viertorre ('Westkapelle Lêge', 'yzern torretje' of 'Noorderhoofd'), ip de zêedyk.
*Meuln 'De Noorman', mêer of 23 meter hoge uut 1852, den ênigste meuln van Westkapelle die den oorloge overleefd het. In de meuln is 't Zêeuws Meulnmuseum gevestigd.
*De zêedyk van basaltstêen, 5&nbsp;km lank in de duunn, die 't eiland Walchern beschermt teegn de zêe. 
*Polderhuus Westkapelle, Dyk- en Oorlogsmuseum.


Kreek of Westkapelle Zeeland 2007.jpg|Zicht ip de kreke van ip de viertorre van Westkerke
Lighthouse_Westkapelle_Hoog_R03.jpg|De grôte viertorre
Westkapelle_Laag-pjt.jpg|De twidde viertorre of 'yzern torretje'
Westkapelle_Badstrand_R03.jpg|'t Strand
Westkapelle_Autostrand_R01.jpg|'t Zogezeide 'Autostrand', tusschen Westkapelle en Domburg, wor da d'ottoos bykans ip 't strand kunn'n parkeren
Westkapelle_Tankmonument_R01.jpg|Monument ter herinnerienge an de Twidde Weireldoorloge en de bevrydienge
Westkapelle_Molensteen_Dijkmolen_R01.jpg|Meulenstêen van de Prins Hendrikmeuln, die ip de zêedyk stoend en binst 't Iengels bombardement van 3 oktober 1944 vernield wierd


## Externe koppeliengn
* Google maps
* Polderhuus Westkapelle, Dyk- en Oorlogsmuseum
* Plaatsengids
* AlleCijfers
1789

1786 - 1787 - 1788 - **1789** - 1790 - 1791 - 1792
thumb|De bestormienge van de Bastille
## Gebeurtenissn
* 4 februoari - George Washington wordt verkoozn toet êeste president van de Verênigde Stoatn.
* 14 juli - Met de bestormienge van de Bastille begunt de Fransche Revoluusje.
Soetkin Collier

thumb|Soetkin Collier in juli 2006 met Urban Trad
**Soetkin Collier** (Bevern-Woas, 1 februoari 1977) is e Vlamsche zangeresse.

In 1996, os ze 19 joar oud was, stound ze ip 't hoofdpodium van 't Dranouter Folkfestival als zangeresse van Laïs, de reveloasje van Dranouter '96. Ze combineerde heur zangcarrière mè studies Germoansche Filologie (Nederlands en Zweeds) an den Universiteit van Gent. 

In 1997 hè ze tegoare mè vier andere muzikantn (Tom Theuns, Wouter Vandenabeele, Wim Claeys en Jo Van Bouwel) de folkgroep 'Ambrozijn' ipgericht. 

In 1999 is ze vor heur studies een half joar noa Zweedn gewist vo te studeern an den Universiteit van Stockholm. Ze volgde doa Zweedsche Toalkunde en Oud-Gotisch, moar ook  zanglesse an de Folkmusikhögskolan. 

In 2000 is ze ofgestudeerd als germaniste en ze zoung ton surtout tegoare mè gitarist Tom Theuns. Ze volgde ook zanglessn by Hille Bemelmans, David Davidse, Yvonne Walter-De Kock en by de mezzo-alt Eurudike De Beul.

Siddert 2002 zyn Soetkin Collier en Veronica Codesal de vaste zangeressn van de Belgische folkgroep 'Urban Trad', die in 2003 ip de twidde plekke endigde ip 't Eurovisiesongfestival mè 't liedje 'Sanomi' in e fantasietoale. Moar e poar moandn vo 't festival hen de Woaln beslist da Soetkin Collier nie mocht meedoen omda ze zogezeid e verleedn zoudt hen met extreemrechtsche sympathieën. Omdat er doa nieks van woar is, hè ze loater e proces angespann teegn den RTBF, de Belgische Radio- en tv-omroep van de Fransche Gemêenschap.

In 2007 hè ze heur êeste solo-cd  'Nocturne' uutgebrocht, woaby da ze begeleid wordt deur Tom Theuns ip gitaar en zang, Didier François ip nyckelharpa en Ben Faes ip contrabas. Live wordt Ben Faes vervangn deur Fons Vanhamel. 

Vanof 2008 ziengt ze ook by de tangogroep 'La Banda Neon'.

Ze doet ook mee met de groep "Vivas Niñas", e project met Eurosongnummers.

## Externe koppelienge
*Website van Soetkin Collier
## Referensjes
Gebak

thumb|Patisserie
**Patisserie** (Nederlands: gebak) è de noame van sneukelgoed en toartn di gemakt wèrn deur te bakn in nen oven.
Grimsargh

thumb|<center> 'The Plough' in Grimsargh
**Grimsargh** is e dorp en civil parish in 't district Preston, in 't Iengels groafschap Lancashire. Der zyn 2.164 inweuners.

't Dorp ligt tusschn Preston en Longridge ten zuudn van Goosnargh. De riviere de Ribble lopt ten nôordn van 't dorp.
 
De noame Grimsargh zou kommn van d' Oudnoorse noame *Grímr* en 't Noord-Germoans *erg*.  

## Beziensweirdigheedn
*Sint-Michaelskerke, gesticht in 1716 en gerestoreerd in 1868.
*The Plough Inn, gebouwd in 1789. Vroeger liep den yzern weg van Preston noa Longridge der langs. Vanof 1831 kost je doa tickets koopn vo den tring, vo dat er e stoasje gebouwd wierd in 1870 an den overkant van de stroate. Den yzern weg is geslootn vo passagiers in 1930.

Ofbeeldienge: St Michael's Church, Grimsargh.jpeg|Sint-Michaelskerke
Ofbeeldienge: The Plough, Grimsargh 236-16.jpg|The Plough


## Externe koppeliengn
*Genealogie van Grimsargh 
*The Plough, Grimsargh
Rudolf II van et HRR

**Rudolf II** (Weenn, 18 juli 1552 - Praag, 20 januoari 1612) van 't Huus Habsburg, was e zeune van keizer Maximiliaan II en Maria van Spanje. Zyn moeder was e dochter van Keizer Karel V en Isabella van Portugal. 

Je was keunienk van Hongareye en Boheemn, eirtshertog van Ôostnryk en keizer van 't Hillig Rôoms Ryk.

## Zyn leevn
Rudolf II is geboorn in Weenn. Je verblêef van zyn 11 tout zyn 19 joar (1563-1571) in Spanje an ’t hof van zyn moeder heur broere Filips II van Spanje. Weregekommn in Weenn zag zyn voader nie geirn dat ie zo styf en conservatief ipgebrocht was. An ’t Ôostnryks hof woarn ze vele losser. 

Rudolf blêeft de reste van zyn leevn gereserveerd en geslootn. Je reisde nie geirn en je was nie g’interesseerd in de doagelikse stoatszoakn. Je was mêer g’intrigeerd deur astrologie en alchemie en zyn andere hobby’s, lik zyn verzoameliengn van o.a zweirdn, muziekinstrumentn, horloges, kompassn, telescoopn en andere weetnschappelikke instrumentn, en van kunst. 

In 1583 verplatste Rudolf ’t keizerlik hof van Weenn no Praag, dat in 1526, achter den dôod van Lodewyk II van Hongareye in handn van de Habsburgers gekommn was. Praag kwam et center van Centroal-Europa en trokt doadeure vele buutnlanders an, surtout Duutschers en joodn. 

Rudolf zocht no ’t êeuwig leevn en zyn lyfdokteur was Anselmus de Boodt van Brugge. Rudolf probeerdeg ook goud te moakn en de noame van ’t Goudn stratje (Zlatá Ulička) in de binnenstad van Praag zou nor hem vernoemd zyn.

Olhoewel dat ie katholiek ipgebrocht was an ’t hof van zyn nounkel in Spanje was Rudolf verdroagzoam vo ‘t Protestantisme en andere godsdienstn.

Rudolf is nôoit getrouwd gewist en sommigte beweirn dat ie homo zou gewist zyn. Mo je zou wel jounges g’hed hen mè maîtresses, w.o de dochter van Ottavio de Strada, die van Vlamsche ofkomste was. Ottavio was antiquair en j’adviseerde Rudolf over kunstankoopn.

## Rudolf II de mecenas
Rudolf II wordt anzien als êen van de belangrykste mecenassn uut de geschiedenisse en je gaf grôte sommn geld uut an kunst. Je kocht werkn van Dürer en Brueghel en je liet eigntydse schilders, beeldhouwers, edelsmeedn en weetnschappers an zyn hof in Praag kommn, w.o. ook kunstenoars uut de Nederlandn, lik Karel Van Mander, Adriaen de Vries en Paulus van Vianen.

’t Ountwikkeldeg hem e nieuwe styl en der wierd geklapt van Praags maniërisme, gekenmerkt deur mythologische ounderwerpn en naktn in gecomplikeerde poses.
Homo

**Homo** (Oudgrieks: ὁμός; *homos*; "gelykig", Latyn: "mens") kan verwyzn noa:
*Een ofkortienge van homoseksueel, e persôon met e seksuele vôorkeure of gevoelens vo 't zelfste geslacht:  Homoseksualiteit.
*In de taxonomie e geslacht van mensachtign: Homo (geslacht).
Regio (Iengeland)

thumb|Regio's van Iengeland
De **Iengelsche regio's** zyn 't hoogste besteursniveau in Iengeland.

Iengeland is verdêeld in neegn regio's die elk uut één of mêer *[[groafschap (Iengeland)|counties]]* bestoan. Die indêlienge is in 1994 ingevoerd ounder de regerienge van John Major. In 1998 is de regio Merseyside t'hopegevoegd met de regio North West England.

## Regio's van Iengeland
#Grôot-Londn (*Greater London*)
#South East
#South West
#West Midlands
#North West
#North East
#Yorkshire and the Humber
#East Midlands
#East of England
Cotswolds

thumb|<center>De Thames ountspriengt in de Cotswolds
De **Cotswolds** zyn e reke heuvels in west-centroal Iengeland. Ze wordn *the Heart of England* of 't herte van Iengeland genoemd. 

't Gebied ligt surtout binn de groafschappn Gloucestershire en Oxfordshire, moar ook binn
stikkn van Wiltshire, Somerset, Worcestershire en Warwickshire, 't groafschap woa da Stratford-upon-Avon, de geboorteplekke van William Shakespeare, ligt.

De Cotswolds zyn êen van de ca. 40 plekkn in Iengeland, Wales en Nôord-Ierland, die erkend zyn als Area of Outstanding Natural Beauty of streke met e buutngeweune nateurlikke schôonheid.

't Hoogste punt (330m) van de Cotswolds is *Cleeve Hill* in 't groafschap Gloucestershire, en in 't zelfste groafschap ountspriengt de riviere de Thames, nie verre van 't dorptje Kemble, dat ip vier kilometer van Cirencester, de grotste stad van de Cotswolds, ligt. 

Karakteristiek vo de streke zyn de klêene stadjes en dorptjes met de typische huzetjes, gebouwd in Cotswoldstêen: e zêemkleurige Jurassische oölitische kalkstêen.

De middelêeuwn woarn e goudn tyd vo de Cotswolds. Ze kwoamn ryke deur under wullecommerce in Iengeland, moar ook met et continent. 

De specifieke Cotswoldschoapn, ingevoerd deur de Romeinn, wordn *Cotswold Lions* genoemd en under lange dikke wulle *Golden Fleece*.

E grôot dêel van da geld wierd gebruukt vo schône huuzn te bouwn en kerkn in Cotswoldstêen, die *Wool churches* genoemd wordn. De mêeste grôote steedn doa hen zo'n kerke.
De streke trekt vele ryke an met e twidde verbluuf, of die doa goan weunn achter under pensioen.

## Externe koppelienge
*Chipping Campden Parish Church of St. James: e wool church
*Cotswoldschoapn
Şalom

thumb|300px|Şalom logo
**Şalom** (Hebreeuws: *שָׁלוֹם*, "vrede") is e Joods-Turksche gazette die in Turkeye verschynt in 't Turks en ip één blad in 't Ladino, e Joods-Spoansche toale. De gazette wordt uutgegeevn in Istanbul en het een iploage van 5.000 exemploarn per weke (2005). 

De gazette is in 1947 ipgericht deur de Joods-Turksche journalist Avram Leyon. D' êeste editie is de 29stn oktober 1947 verscheenn.

## Externe koppelienge
* Website van Şalom, met online gazette in 't Turks
* Website van Şalom, met online gazette in 't Ladino
Hollandsche provinsjes

**[[Holland]]** (*Nederland*) is ingedêeld in 12 **provinsjes** en 342 gemêentn (2025).

An 't hoofd van de provinsje stoat de commissoaris van de Keunienk die benoemd wordt deur de regerienge (de Krône) vor e periode van zes joar.

In 1840 is de vroegere provinsje Holland gesplitst in twi provinsjes, Nôord-Holland en Zuud-Holland.

De provinsje Flevoland bestoat nog moa siddert 1 januoari 1986.

## Overzicht

## Zie ook
* Belgische provinsjes

## Externe koppeliengn
* Provincies in cijfers, AlleCijfers
* Statistieken Nederland, AlleCijfers
23 juli

**23 juli** is de 204dn dag van 't joar (205dn dag in e schrikkeljoar) in de Gregorioansche kalender. Der volgn nog 161 doagn toet 't ende van 't joar.
South West England

thumb|South West England
**South West England** (Letterlik: *Zuud-West-Iengeland*), is e regio van Iengeland met een ippervlak van 23.829&nbsp;km² en à peu près 5 miljoen inweuners. Noar ippervlak is 't de grotste regio van Iengeland.

## Administratieve indêlienge
Groafschappn en unitary authorities in de regio:

UA = unitary authority

CC = county council (groafschapsroad)
Civil parish

**Civil parish** of kortweg **parish** (parochie) is 't lêegste besteurlik niveau in 't Verênigd Keunienkryk en Ierland ounder 't groafschap (county) en 't district.

De parishes van Iengeland zyn ountstoan uut de parochies van d' Iengelsche Kerke. De civil parishes lik dan ze nu bestoan, zyn ingesteld in 1894. De civil parishes in Ierland hen gin administratieve functie.

Civil parishes bestoan surtout in landelikke streekn en klêne stedelikke gebiedn. Mêestal vormn e dêel klindere dorpn t'hope e parish.
Unitary authority

Een **unitary authority** is e sôorte regionale overheid in 't Verênigd Keunienkryk en ook in Nieuw-Zêeland. Over 't algemêen besloan unitary authorities plekkn of steedn die grôot genoeg zyn vor ounofhankelik van e county te kunn functioneern.
 
't Grotste dêel van Iengeland bestoat uut counties, die verdêeld zyn in districtn. In een *unitary authority* is d' administroasje ip twi niveaus (county en district) verênigd in één besteur.
25 juli

**25 juli** is de 206dn dag van 't joar (207stn dag in e schrikkeljaar) in de Gregorioansche kalender. Der volgn nog 159 doagn toet 't ende van 't joar.
## Geboorn
* 1684 - Jacques François Delyen, Vlamsche kunstschilder en graveur
* 1947 - Brigitte Raskin, Vlamsche schryfster
* 1953 - Ariël Jacobs, Vlamsche foetballist en trainer
* 1978 - Louise Brown, êeste baby in de geschiedenisse die verwekt is deur ivf (in-vitrofertilisoatie)
## Gestorvn
* 1846 - Lodewyk Napoleong Bonaparte (67), vorst van 't Keunienkryk Holland
* 1932 - Cyriel Buysse (72), Vlamsche schryver
* 1986 - Vincente Minnelli (83), Amerikoansche filmregisseur
* 2016 - Paskal Deboosere (53), Vlamsche presentatrice
North West England

thumb|North West England
**North West England** (Letterlik: *Nôordwest-Iengeland*), is een Iengelsche  regio met een ippervlak van 14.165&nbsp;km² en à peu près 6,8 miljoen inweuners.

De regio bestoat uut de volgnde groafschappn en unitary authorities:

## Belangrykste steedn
* Liverpool 
* Manchester 
* Preston
* Chester
* Lancaster
Piekniekels

thumb|Pieknieke mè suuker
**Piekniekels**, wok wel gekend oender de noame **piknikkels**, **piekniekn**, **pikkeniekn**, **nicknacks** of **karolientjes**, zyn koeksjes die bestoan in drie vormn: de lettertjes, dedie met suuker vanboven derip en ton nog vierkante bloksjes met pottink tussen.

Iederêen kent de piekniekels beter van ot Sinterkloas komt. Ton smyten ze da in 't ronde, vooral vo de kleine gasten.

## Uutdrukkinge
In 't West-Vlams zegn ze wok vele "ge zyt e piekniekel toch é gy". Wormee dan ze bedoeln da j' nen deugniet zyt.
Speelbucht

thumb|Knechtje met een hoepel round 1900

**Speelbucht** (Algemêen Nederlands: *speelgoed*) is tuug da gebruukt wordt vo mee te speeln. Klêne jounges speeln vele, moar ook grôte menschn en bêestn doen da geirn.

De zesdn december krygn de broave kiendjes speelbucht van Sint-Nikloai. Langst de kantn van Ardôoie, Leegem en Yper krygn ze 't al den elfstn november van Sinte-Moartn.
## Sôortn speelbucht
* Blokkn
** Lego-Duplo
* Miniateurspeelbucht
** Otto's
** Trings
** Vliegers
* Puppn
** Barbie
** Playmobil
* Pluche bêestn
** Teddybeir
* Spelletjes
** Pekkeln
** Marbels
** Jojo
** Plakwoaier
** Klakkebusse
** Puzzel
** Bordspel
** Computerspel
* Spelcomputers
* Sporttuug
** Bolle
** Frisbee
** Hoepel
Lodewyk II van Hongareye

**Lodewyk II**, (Hongoars: II. Lajos) (Buda (e stik van Budapest), 1 juli 1506 - Mohács, 29 ogustus 1526) was de latste keunienk van Boheemn, Hongareye en Krowoatië van 't Huus Jagiello en ridder van de Orde van et Gulden Vlies. 

Je was de zeune van keunienk Vladislav II van Boheemn en Hongareye, en zyn derde vrouwe Anne van Foix. In 1516, je was tien joar oud, stierf zyn voader en keizer Maximiliaan van Ôostnryk kwam zyn voogd. 

## Zyn trouw
In 1515 was Maximiliaan van Ôostnryk in Weenn tegoare gekommn me keunienk Vladislav II en zyn broere Sigismund I van Pooln vo 't huwelik t'arrangeern tusschn de twi klêenkienders van Maximiliaan (Ferdinand en Maria), me d'ênigste kienders van Vladislav (Anna van Boheemn en Lodewyk).

De doar ofgesprookn dubbele trouwfêeste giengt deure ip 22 juli 1515 in de Stephansdom in Weenn en wierd de *Wiener Doppelhochzeit* genoemd, te zien ip 'n houtsnede deur Albrecht Dürer. Maximiliaan was platsvervanger vo zyn klêenzeune Ferdinand, die zelve nie anwezig was.

't Dubbel huwelik zorgde der vôorn dat Hongareye en Boheemn elf joar loater ook by 't Huus Habsburg kwoamn.

## Zyn dôod
De 29stn ogustus 1526 sneuvelde Lodewyk II in de Slag by Mohács teegn sultan Süleyman I de Grôotn van 't Ottomoans Ryk. J'haad allêne 'n ounwettige zeune, János Wass, van vo dat ie getrouwd was. Ferdinand I wierd verkoozn als zyn ipvolger in Boheemn en Hongareye, mo d'Hongoarsche trône wierd betwist deur Janós Szapolyai.

Achter vele conflictn wierd Hongareye in 1541 ipgesplitst in drie stikkn. Ferdinand I
krêeg allêne et keunienklik Hongareye, et nôordwestelik stik van Hongareye da nie in handn van de Turkn was. János Zápolya krêeg Transsylvanië, en 't derde stik gieng no Süleyman zelve ounder de noame Ottomoans Hongareye.

Lodewyk zyn weeuwe, Maria van Hongareye, wierd loater deur heur broere keizer Karel V angesteld als landvoogdesse van de Nederlandn.
1552

1549 - 1550 - 1551 - **1552** - 1553 - 1554 - 1555
't Joar **1552** is 't 52e joar in de 16e eeuwe volgenst de christelikke joartellienge.
## Gebeurtenissn
[thumb|[Maximiliaan II en zyn vrouwe Maria van Spanje met under jounges Anna (1549), Rudolf (1552) en Ernst (1553)]].
*13 januoari: Sint-Pontiusvloed, stormvloed mè veel schoa an hêel d' Hollandsche westkust.
## Geboorn
*Petrus Plancius, West-Vlamsche sterrekundige, cartograaf en dominee.
*18 - Rudolf II, keizer van 't Hillig Rooms Ryk 
## Gestorvn
;februoari
* 5 - Jacob De Meyere, Vlamsche paster, humanist en historicus
1612

1609 - 1610 - 1611 - **1612** - 1613 - 1614 - 1615
't Joar **1612** is 't 12e joar in de 17e eeuwe volgenst de christelikke joartellienge.
## Gebeurtenissn
[thumb|[Ferdinand van Oostnryk mè broertje Alfonso (1611-1612) en zusje Margarita (1610-1617) deur Bartolomé González y Serrano (1612)]]
*20 januoari - Matthias van Habsburg volgt zyn broere Rudolf II ip als keizer van 't Hillig Rôoms Ryk.
## Gestorvn
;januoari
*20 - Rudolf II, keizer van 't Hillig Rooms Ryk
Drenthe

**Drenthe** is e provinsje in 't noôrdoôstn van Holland met hoofdstad Assen. De provinsje telt oungeveer 507.000 inweuners (2025) ip een totoal ippervlak van 2.680 km² en de grotste stad is Emmen. Drenthe grenst in 't noôrdn an de provinsje Groningen, in 't oôstn an de Duutsche deêlstoat Nedersaksn, in 't zuudn an de provinsje Overyssel en in 't westn an de provinsje Friesland. 

## Toale
Et Drents dialect is e variant van et Nedersaksisch en wordt nog geklapt deur den helt van de Drentsche bevolkienge. ‘t Dialect is bekend deur et boek *Bartje* van Anne de Vries.

## Bevolkienge
Bevolkiengsontwikkelienge:
* 1850 — 83.000
* 1900 — 149.000
* 1950 — 281.000
* 2000 — 470.000
* 2025 — 507.000

## Grotste plekkn
*Assen
*Emmen 
*Hoogeveen (Nedersaksisch: 't *(H)oogeveine* of 't *Oveine*)
*Meppel (*Möppelt*)
*Roden (*Roon*)
*Coevorden (*Koevern*)
*Klazienaveen 
*Beilen
*Eelde-Paterswolde (*Eel-Potterwold*)
*Zuidlaren (*Zuudlaoren*)
*Gieten

## Gemêentn
Drenthe is ipgedeeld in 12 gemêentn sinds 1998. De gemêentn met hunder officiële noame zyn:

## Referensjes


## Externe koppeliengn
* Plaatsengids
* AlleCijfers
Charles de l'Écluse

thumb|Charles de l'Écluse
**Charles de l'Écluse** of in 't Latyn **Carolus Clusius** (Atrecht, 18 februoari 1526 - Leidn, 4 april 1609) was e Vlamsche gelêerdn, dokteur en plantkundign. Je speeldeg e grôte rolle by de verspreidienge van de petatte en de tulpe in de Lêge Landn. Je was één van de belangrykste Europeesche plantkundign van de 16e êeuwe.

In 1557 het ie 't *Cruydeboeck* van Rembert Dodoens uut 1554 in 't Frans vertoald (*Histoire des plantes*).

Ênigte plantesôortn zyn nor hem vernoemd:
* *Gentiana clusii* 
* *Primula clusiana*
* *Potentilla clusiana*
* *Rubus clusii*
* *Paeonia clusii*
* *Achillea clusiana*
* *Doronicum clusii*
* *Tulipa clusiana*
De plantkundign Charles Plumier (1646-1704) het 't tropisch geslacht *Clusia* van de familie *Clusiaceae* noar hem vernoemd.

## Externe koppelienge
*Clusiushof
*Carolus Clusius in books and prints
1526

1523 - 1524 - 1525 - **1526** - 1527 - 1528 - 1529
't Joar **1526** is 't 26e joar in de 16e eeuwe volgenst de christelikke joartellienge.
## Gebeurtenissn
thumb|De zes jounges van Filips de Schôonn en Johanna van Castilië

*10 moarte - Karel V trouwt met Isabella van Portugal.
## Geboorn
;februoari
*18 - Charles de l'Écluse, Vlamsche plantkundign en dokteur
## Gestorvn
;januoari
*19 - Isabella van Habsburg, dochter van Filips de Schôonn en Johanna van Kastilië, vrouwe van Christian II van Denemarkn
;ogustus
*29 - Lodewyk II van Hongareye
Lyste van Rôoms-Duutsche keuniengn en keizers van 't Hillig Rôoms Ryk

thumb|<div class="center">Woapn van de keizers</div>
Hier volgt de **lyste van Rôoms-Duutsche keuniengn en keizers van 't Hillig Rôoms Ryk** en under stamboom.

Der woarn tusschn 924 en 962 gin keizers mè gekrôond gewist. Achter da de Karoliengers in 911 uutgestorvn woarn in Oost-Francië, was Konrad I de verkoozn ipvolger van Lodewyk et Kiend. Je was den ênigste keunienk van 't Huus van de Konradyners.

Konrad I gaft den anzet tout et vormn van e grôot Duuts Ryk, deur Hendrik de Veugeloare van 't Saksisch Huus van de Liudolfiengers an te duudn ols zyn ipvolger.

In 962 kost Otto I, zeune van Hendrik de Veugeloare 't Rôoms Ryk herstelln. Je wierd da joar gekrôond tout keizer. Achter de krônienge van de drie keizers Otto I, Otto II en Otto III wierdn de Liudolfiengers ook Ottoonn genoemd.

## 't Ryk van Karel de Grôotn
*Karel I (Karel de Grôotn)
*Lodewyk I (Lodewyk de Vroomn)
*Lotharius I

## De keuniengn en keizers in Ôost-Francië
### [[Karoliengers]]

### [[Konradyners]]

Kykt ook no:
## [[Hillig Rôoms Ryk#De Rôomse keizers van 800-924|De Rôomse keizers van 800-924]]

## [[Rôoms-Duutsche keunienk|De Rôoms-Duutsche keuniengn en keizers]]
### [[Ottoons Huus]]

### [[Salisch Huus]]

### [[Huus Supplinburg]]

### [[Huus Hohenstaufn]]

### [[Huus Welf]]

### [[Huus Hohenstaufn]]

### Interregnum (teegnkeuniengn)

### [[Huus Habsburg]]

### [[Huus Nassau]]

### [[Huus Habsburg]]

Zyn klêenzeuns, d’hertoogn Albrecht III en Leopold III van Ôostnryk splitstn de Habsburgers in twi takkn:
* Albrecht III was de grotvoader van hertog Albrecht V van Ôostnryk, loater Rôoms-Duutsche keunienk als Albrecht II.
* Leopold III was de grotvoader van Albrecht II zyn ipvolger: keizer Frederik III, voader van Maximiliaan van Ôostnryk.

### [[Huus Luxemburg]]

### [[Huus Wittelsbach]]

### [[Huus Habsburg]]

### [[Huus Luxemburg]]

### [[Huus Wittelsbach]]

### [[Huus Luxemburg]]

Achter zyn dôod stierf et Huus Luxemburg uut. Zyn êenigste dochter Elisabeth erfde Hongareye, Duutsland en Boheemn. Ze trouwde mè de Habsburger, hertog Albrecht V van Ôostnryk, die Sigismund ipvolgde als keunienk Albrecht II.

### [[Habsburg|Huus Habsburg (1438–1740)]]

### Interregnum (1740–1742)
### [[Huus Wittelsbach]]

### [[Ipper-Lotharingen#Huus Vaudémont (1473–1737)|Huus Habsburg-Lotharingen]]

## Stamboom
center
Falconiformes

**Falconiformes** is 'n orde van de stekveugels. De orde telt mor êen familie, de valkachtign (Falconidae) met 11 geslacht'n. 
## Taxonomie
* Familie Falconidae (valkachtign)
**Geslacht *Caracara* (3 sôort'n)
**Geslacht *Daptrius* (1 sôorte)
**Geslacht *[[Falco]]* (40 sôort'n) 
**Geslacht *Herpetotheres* (1 sôorte)
**Geslacht *Ibycter* (1 sôorte) 
**Geslacht *Micrastur* (7 sôort'n)
**Geslacht *Microhierax* (5 sôort'n)
**Geslacht *Milvago* (2 sôort'n)
**Geslacht *Phalcoboenus* (4 sôort'n) 
**Geslacht *Polihierax* (2 sôort'n)
**Geslacht *Spiziapteryx* (1 sôorte)
29 juli

**29 juli** is den 210stn dag van 't joar (211stn dag in e schrikkeljoar) in de Gregorioansche kalender. Der volgn nog 155 doagn toet 't ende van 't joar.
## Gebeurtenissn
## Geboorn
*1927 - Harry Mulisch, Hollandsche schryver

## Gestorvn
*1108 - Philippe I van Vrankryk, keunienk van de Frankn
*1890 - Vincent van Gogh, Hollandsche kunstschilder
Armboutskapelle

**Armboutskapelle** (Frans: *Armbouts-Cappel*, Nederlands: *Armboutskappel*) es e gemêente in Vrankryk in't Noorderdepartement. 't Ligt in Frans-Vloandern in de Franschn Westoek. 't Ligt in't midd'n van't Blootland en grenst an de gemêentn Kapelle, Bieren, Stene, Pitgam, Spyker, Groot-Sintn en Duunkerke (mêer bepoald de wyk Klêen-Sintn).

In't zuudwestn van de gemêente ligt et gehucht Groot-Millebrugge, wa gedêeltelyk ôok ip't groundgebied van Steene ligt. Groot-Millebrugge ligt o weerskantn van't kanoal van d'Ôoge Kolme, e gedêelte van de Kolme, dat 't schee'n vormt tusschn de twêe gemêentn.

## Geschiedenisse
Armboutskapelle wil zeggn *Kapelle van Erembout*. Erembout of Erembald was burggroave van Brugge. De plekke *Capella Erembaldi* wordt in 1067 vermeld in e document van Boudewyn, groaf van Vloandern over de Sint-Winoksabdye in Sint-Winoksbergn.

## Beziensweirdigeedn
* De Sint-Moart'nskerke
Groensel

thumb|Verschillige sôortn groensels
thumb|Culinaire groensels en botanisch fruut
**Groensel** is de noame die algemêen gebruukt wordt voe itboare stikkn van plantn, mêestal de bloarn, de stiengels of de wortels. 't Woord is nie weetnschappelik moar idder subjectief en gebaseerd ip culinaire en culturele tradiesje. Sommigte groensels kunn rauw g'eetn wordn, andere wordn gekokt.
## Vôorbeeldn van verschillige dêeln van plantn die gebruukt wordn lik groensel
* Blad: Kôle, spinoazje, andyvie, saloa
* Bladschede: Poreie 
* Bladstiengel: Selder, rabarber
* Blomknop: Broccoli, blomkôle, artisjok
* Bolle: Andjoen, sjalotte, look
* Knolle: Patatte
* Knop: Spruutn, kappertjes
* Scheute: Asperge, bamboescheutn, gember
* Wortel: Karote, bête, randyze, roape, schossenele
* Zoad: Maïs, errewete, bône

Fruut in de botanische betêkenisse, moa gebruukt lik groensel: Tomatte, komkommer, courgette, pompoen, paprika, aubergine, avocado
* Peulvrucht: sukerbône, sojabône
Frans

thumb|upright=2|Frans in de weireld:
thumb|Toaln in Frankryk en omstreekn 
**Frans** (*français*) is e Romoansche toale en stamt dus of van 't Latyn, de toale van de Romeinn. 't Frans verschilt wel ip e hêel dêel puntn van andere Romoansche toaln. 

Frans wordt geklapt deur 100 miljoen menschn over al de continentn in mêer of 50 landn. Frans is officiële toale in Frankryk, België, Canada, Zwitserland, Haiti en verschillige landn in West-en Centroal-Afrika.

## Indêlienge
Modern Frans is de gecultiveerde versie van 't Oudfrans, de streektoale van *Île-de-France*, die dêel uutmakt van de *Oïl*-groep van de Gallo-Romoansche toaln. 't Standoardfrans het de streektoaln van Frankryk vor e grôot dêel verdroungn, moa toch zyn der nog assan e dêel verwante zustertoaln:

* **Gallo-Romoansche toaln**
** *Langue d'Oïl (Oïl-toaln)*:
*** Bourgondisch
*** Champenois
*** Franc-comtois
*** Oudfrans (standoardvorm Frans)
*** Gallo
*** Lorrain 
*** Normandisch
*** Picardisch
*** Poitevin
*** Saintongeais
*** Woals
** *[[Occitoans]] (Oc-toaln)*
*** Auvergnat
*** Gascons
*** Languedocien
*** Limousin
*** Provençoals
*** Vivaro-alpin
** *Arpitoans (Arp-toaln)*

In Frankrijk wordn de mêeste van die toaln anzien lik dialectn en dus minderweirdig en 't gebruuk dervan wordt teegngewerkt. Moar in de latste joarn is die houdienge wel dudelik versoepeld.
Regierungsbezirk

lang=de|thumb|Overzicht van d' administratieve indêlienge in Duutsland
**Regierungsbezirk** is de Duutsche noame vor een administratief gebied in ênigte Duutsche dêelstoatn. Die regio's zyn ook nog e kir ounderverdêeld in districtn, Landkreise genoemd in 't Duuts.

Viere van de zestien dêelstoatn zyn verdêeld in tegoare 19 *Regierungsbezirke*.

## Overzicht van de Regierungsbezirke per dêelstoat
20px Baden-Württemberg: Freiburg, Karlsruhe, Stuttgart, Tübingen

20px Beiern: Oberbayern, Niederbayern, Oberfranken, Mittelfranken, Unterfranken, Oberpfalz, Schwaben

20px Hessen: Darmstadt, Giessen, Kassel 

20px Nôordreyn-Westfalen: Arnsberg, Detmold, Düsseldorf, Keuln, Münster
Mark Rutte

thumb|Mark Rutte (2015)

**Mark Rutte** (Den Haag, 14 februoari 1967) is 'n Hollandsche polletieker van de polletieke party VVD. Van 14 oktober 2010 tot 2 juli 2024 wast ie êeste minister van Holland.

## Externe koppelienge
*  Drs. M. (Mark) Rutte, Parlement.com
Huus Luxemburg

[thumb|'t Hillig Rôoms Ryk (1273-1378)<br />Gebiedn van 't [Huus Habsburg  (oranje) Gebiedn van 't Huus Luxemburg (purper) Gebiedn van 't Huus Wittelsbach (groen)]]
't **Huus Luxemburg** was e Luxemburgs oadellik geslacht en e keuniengsdynastie, die van 1308 regeerde over 't Hillig Rôoms Ryk.

D’ heerschappye van de Luxemburgers wierd twi kêers ounderbrookn deur de Wittelsbachs. Met den dôod van keizer Sigismund stierft de dynastie uut en ze wierdn ipgevolgd deur de Habsburgers.

De dynastie stamdeg of van een tak van 't Huus Limburg, ook 't Huus *Luxemburg-Limburg* genoemd. 

## Geschiedenisse
Den êeste groaf van Luxemburg was Siegried I (963-998).  

Deurda Konrad II (1106-1136) stierf zounder jounges, gieng zyn groafschap no zyn tante Ermesinde I, die getrouwd was mè Godfried van Noamn. Doadeure was d'oudste Luxemburgsche dynastie uutgestorvn en begost de dynastie: *Luxemburg-Noamn*.

Gravinne Ermesinde II van Noamn en Luxemburg (1186-1247), dochter van Hendrik IV van Luxemburg, trouwde in 1214 met hertog Walram III van Limburg. Met hem begost de dynasty: *Luxemburg-Limburg*. 

Hendrik VII was den êeste Rôoms-Duutsche keunienk en keizer van 't Huus Luxemburg.

Zyn zeune, Jan van Luxemburg, trouwde met Elisabeth I van Boheemn, dochter van Wenceslaus II van Boheemn. In 1310 wierd Jan gekrôond tout keunienk van Boheemn. Zyn zeune, Karel IV volgdeg hem ip in Boheemn en kwam ook keizer van 't Hillig Rôoms Ryk. Karel wierd in 1353 in 't groafschap Luxemburg ipgevolgd deur zyn broere Wenceslaus I van Luxemburg, die den êestn hertog van Luxemburg kwam. 

## Belangryke leedn van de dynastie:
* Hendrik VII (1262-1313) 
* Jan van Luxemburg (1296-1346) - Zeune van Hendrik VII. Keunienk Jan I van Boheemn.
* Keizer Karel IV (1316-1378) - Zeune van Jan. Keizer van 't HRR. 
*Jobst van Moravië (1351-1411) – Neve van Karel IV. Rôoms-Duutsche keunienk.
* Wenzel (1361-1419) - Zeune van Karel IV. Keizer van 't HRR. 
* Sigismund (1368-1437) - Zeune van Karel IV. Keizer van 't HRR. Keunienk van Boheemn, Hongareye en Krowoasje.
* Elisabeth II van Boheemn (1409-1442) - Dochter van Sigismund. Deur te trouwn mè den Habsburger hertog Albrecht V van Ôostnryk, de Rôoms-Duutsche keunienk Albrecht II, droeg ze 't grotste stik van heur Luxemburgs erfdêel over no 't Huus Habsburg.

## Groafschap Luxemburg (963-1354)
*Huus Ardenn (963-1136) 
*Huus Luxemburg-Noamn (1136-1196) 
*Huus Hohenstaufn (1196-1197)
*Huus Luxemburg-Noamn (1197-1247) 
*Huus Luxemburg-Limburg (1247-1354)  

### Huus Luxemburg-Limburg
De Groavn:

## Hertogdom Luxemburg
In 1354 kwam et groafschap Luxemburg een hertogdom. Wenceslaus I was den êestn hertog van Luxemburg

### Huus Luxemburg-Limburg
*Wenceslaus I (1354-1383)
* Wenceslaus II (1383-1388)
*Jobst (1388-1411)
*Elisabeth van Görlitz (1411-1443) (gin jounges)
** met Anton Van Bourgondië (1411-1415) (heur êeste vint)
** me Jan III van Beiern (1418-1425) (heur twidde vint)

### Huus Valois-Bourgondië
*Filips de Goein (1443-1467) 
*Karel de Stoutn (1467-1477)
*Maria van Bourgondië met heur vint Maximiliaan I (1477-1482)

### [[Huus Habsburg]]
*Filips de Schôonn (1482-1506)
Westkappel

**Westkappel** ofte **Westkapelle** (Frans officieel: *West-Cappel*, Nederlands: *Westkappel*) is e gemêente in de Fransche Westhoek, in de Nord, regio Hauts-de-France.

## Geografie

D'omliggende gemêentn zyn:
*Warhem in 't nôordn
*Respoue in 't nôordôostn
*Bambeeke in 't zuudôostn
*Wormhout in 't zuudn
*Wylder in 't zuudwestn
*Kaedyper in 't westn

## Histoorie

## Beziensweirdigheedn
*Kastêel: Château de la Briarde 
*Sint-Sylvesterkerke (16e êeuwe)

## Kykt ook noa
*Westkapelle (West-Vloandern)
*Westkapelle (Zêeland)

## Referensjes
Antwerp FC

**Royal Antwerp Football Club** (ofgekort *RAFC*), is e voetbolploeg uut Deurne, Antwerpn. De club is ipgericht in 1880 ounder de noame "*Antwerp Athletic Club*" en is doamee d' oudste club van België mè stamnumero 1.
## Externe koppelienge
* Royal Antwerp Football Club, Officiële website
* SOFASCORE
* Transfermarkt
Liudolfiengers

thumb|<center>De familie van de Liudolfiengers uut e manuscript van de 12e êeuwe.
De **Liudolfiengers** of et **Saksisch Huus**, en achter de krônienge van de drie keizers Otto I, Otto II en Otto III ook et **Ottoons Huus** genoemd, woarn e Saksisch oadellyk geslacht en e Duutsche keuniengsdynastie, die van 919 tout 1024 regeerde over et Hillig Rooms Ryk. Ze wierdn ipgevolgd deur et Salisch Huus.

De stamvoader was de Sakser, groaf Liudolf (†866), grotvoader van Hendrik de Veugeloare. 

Achter da de Karoliengers uutgestorvn woarn in Oost-Francië, was Konrad I de verkoozn ipvolger van Lodewyk et Kiend. Je was den ênigste keunienk van et Frankisch Huus van de Konradyners.

Konrad I gaft den anzet tout et vormn van e grôot Duuts Ryk, deur Hendrik de Veugeloare an te duudn als zyn ipvolger. In 919 wierd Hendrik I verkoozn tout keunienk van Oost-Francië (Duutsland).

Tusschn 924 en 962 wierd er, achter et uutstervn van de Karoliengers, gin keizer mè gekrôond. Otto I, zeune van Hendrik de Veugeloare, kost et Hillig Rôoms Ryk herstelln, deurdat ie in 962 gekrôond wierd tout keizer. ’t Ottoons Huus wordt doadeure anzien als d’êeste dynasty die de Karoliengers en Karel de Grôotn, de stichter van et Hillig Rooms Ryk, ipvolgdn.

## De keuniengn en keizers van 't Ottoons Huus
* Hendrik de Veugeloare, hertog van Saksn van 912, keunienk van Duutsland van 919-936.
* Otto I de Grôotn, hertog van Saksn van 936-961, keunienk van Duutsland van 936-973, keunienk van Italië van 951-973, keizer van et HRR van 962-973.
* Otto II, keunienk en keizer (†983)
* Otto III, keunienk en keizer (†1002)
* Hendrik II, den Hillign, keunienk en keizer (†1024)
Kykt ook no de Lyste van Rooms-Duutsche keuniengn en keizers van et Hillig Rooms Ryk.

[thumb|left|500px|<center>Stamboom: De [Karoliengers, et Ottoons Huus, et Salisch Huus, en et Huus Hohenstaufn.]]
Ôostkapelle

*Ôostkapelle (Frans-Vloandern): gemêente in de Frans-Vlamsche Westhoek, officieel *Oost-Cappel*

*Ôostkapelle (Zêeland): dorp in d' Hollandsche provinsje Zêeland
REO-veiling

**REO-veiling** es e groensel- en fruutveilinge in Roeseloare. 
## Externe koppelienge
*Website van de REO-veilienge van Roeseloare
Landkreis

miniatuur|Landkreise in Duutsland. De stadsdistrictn stoan in 't geel
**Landkreis** of in Nôordreyn-Westfalen en Sleeswyk-Holstein **Kreis** is de Duutsche noame vor e regionaal administratief district in Duutsland, één besteurlik niveau boovn de gemêente. 

E Landkreis makt zelve dêel uut van e *[[Regierungsbezirk]]* of direct van e dêelstoat. 

Steedn mè mêer of 100.000 inweuners moakn over 't algemêen gin dêel uut van e *Landkreis* moa zyn zelve responsabel vo de districtdienstn. Die stadsdistrictn wordn **Kreisfreie Stadt** of **Stadtkreis** genoemd.
Ôostkapelle (Zêeland)

**Ôostkapelle** (*[[Zêeuws]]: Oôskappel*) es e plekke in Zêeland ip 't vroeger eyland Walchern, die nu dêel uutmakt van de gemêente Veere.

De noame Ôostkapelle komt van e kapelle die der in vroeger tyden moe gestoan hen, tegoare mè nog een andere kapelle ip de plekke woa da nu Westkapelle ligt. Westkapelle is in de Middelêeuwn uutgegroeid toet e vestiengstadje, moar Ôostkapelle is assan e boeredorp gebleevn.

Achter de Twidde Weireldoorloge is de plekke ountwikkeld toet badplatse lik Domburg en Zoutelande, mè 't dunegebied en de Nôordzêe dichte by. 

Ôostkapelle was toet in 1966 e zelfstandige gemêente en toet in 1997 maktege 't dêel uut van de gemêente Domburg.

## Beziensweirdigheedn
*Kastêel Westhove
*Museum Terra Maris
*Meuln d'Arke

## Externe koppeliengn
* Ôostkapelle info
* Plaatsengids
* AlleCijfers

thumb|left|Kastêel Westhove
Bos

*Bos of bus, e begroeiynge die surtout uyt boomn bestoat
*Bos (geslacht), e geslacht van eevnhoevige zoogbeestn